Hindi News

Local

Uttar pradesh

Kanpur

SP National President Akhilesh Yadav Said A BJP Leader Threatened To Kill By Phone, I Will Soon Reveal

अखिलेश के सामने जय श्रीराम का नारा लगाने पर कार्यकर्ताओं ने युवक को पीटा, सपा अध्यक्ष बोले- मेरी जान को खतरा

7 महीने पहले



कॉपी लिंक

कन्नौज में आयोजित महिला सम्मेलन में पहुंचे थे अखिलेश यादव

अखिलेश यादव ने कहा- भाजपा के एक नेता ने फोन करके मुझे जान से मारने की धमकी दी

कहा- धमकी का मैसेज मोबाइल में सेव कर लिया है, लखनऊ में प्रेस कांफ्रेंस करके नाम उजागर करूंगा

कन्नौज. जिले में समाजवादी पार्टी के महिला सम्मेलन में शनिवार को पूर्व मुख्यमंत्री अखिलेश यादव पहुंचे। अखिलेश सभा को सम्बोधित कर रहे थे- तभी जनता के बीच गोविन्द शुक्ला नाम के युवक ने अखिलेश से बेरोजगारी पर सवाल किया। इस पर अखिलेश ने उससे कहा- तुम किसके आदमी हो? भाजपा के तो नहीं हो? इतना कहने पर उसने जय श्री राम का नारा लगा दिया। इस पर समाजवादी पार्टी के कार्यकर्ताओं ने मौके पर ही उसकी पिटाई करनी शुरू कर दी।





ये भी पढ़े

दिल्ली विधानसभा चुनाव परिणाम पर अखिलेश यादव का ट्वीट- देश के विकास एवं शांति के लिए शुभ संकेत

यह देख अखिलेश ने पुलिस से अनुरोध किया कि उसको अपनी सुरक्षा में लेकर हमारे पास लेकर आए। अखिलेश ने भाजपा की साजिश बताते हुए पुलिस और सरकार पर जमकर निशाना साधा। अखिलेश ने कहा- "एक भाजपा नेता ने मुझे फोन और मैसेज करके जान से मारने की धमकी दी है। मेरी जान को खतरा है। धमकी का मैसेज मोबाइल में सेव है। एक-दो दिन में लखनऊ में प्रेस कॉन्फ्रेंस करूंगा।"





अखिलेश ने पुलिस से सवाल किया- ''अभी हमको एक भाजपा नेता ने धमकी दी है और आज सभा में इस तरह से रैलिंग पर चढ़कर वह कूदना चाहता था, हमारी तरफ। हमारी जान ले सकता था। क्या कार्यवाही करेंगे क्या धारा लगाएंगे उसके खिलाफ।''